# A **Rieker** kollekciói a minden korosztály által keresett, hétköznapi viseletre szolgáló modellekből állnak. Ami igazán különleges bennük, az a kényelem. A folyamatos fejlesztések eredményeként a cég által gyártott cipők mindegyike rendelkezik az úgynevezett **„ANTISTRESS”** tulajdonságokkal. Ezek kialakításánál abból indultak ki, hogy mivel az idegvégződésekkel teli lábfej testünk egyik legérzékenyebb része, a jó közérzethez elengedhetetlenül szükséges a megfelelő komfortú cipő biztosítása.

# Az egyik **ANTISTRESS** tulajdonság az évszázados tapasztalat során kialakult optimális kaptafaforma. A **Rieker** cipőben az általában megszokottnál mintegy 30 százalékkal több hely van, ezért nem szorít és a járásnál elegendő kényelmet biztosít a lábnak. A modellek formavilágának kialakításakor elsődlegesek az ergonómiai szempontok. A felsőrész anyagainak kiválasztása és kombinációja is a tökéletes kényelem biztosítását szolgálja.

# A másik **ANTISTRESS** elem a speciális poliuretán anyagú talp, mely szokatlanul nagy hajlékonyságot és rugalmasságot ad a cipőnek. A talp anyaga önmagában, a mostanában divatos gél sarokbetétek alkalmazása nélkül is megfelelően védi a gerincet a megterheléstől. Mindezt úgy képes teljesíteni, hogy közben a **Rieker** cipők pillekönnyűek. Páranként csupán 20-25 dekagrammot nyomnak. Érdekesség, hogy az általános szokással ellentétben a bőrök és a fém díszek, kiegészítők kivételével a **Rieker** a gyártáshoz szükséges anyagokat és alkatrészeket (a talpat, sőt még a vízhatlan **Rieker-Tex membránt** is) maga állítja elő és tulajdonságaik javítása érdekében folyamatos kutató-fejlesztő tevékenységet folytat.

# A termék igazi előnyei kívülről nem szembetűnők, de viseléskor mindenképpen érezhetők.

# A cipők már az első lépéstől kezdve kényelmesek és jó tulajdonságaikat használatuk során végig megtartják.